
1. Asjaolud ja menetluse käik
Narva Linna Arenduse ja Ökonoomika Ameti bilansis on alljärgnev linnavara:

· Videovalvesüsteem objektil “Pulmapuu”, Narva Lossiaed, Peterburi mnt 2, inventari number 155400, soetamiskuupäev 26.09.2008. a, bilansilise maksumusega  2 923,91 eurot, kulum 100%.

Narva Linna Arenduse ja Ökonoomika Amet (edaspidi ka Amet) taotleb eelnimetatud linnavara kõlbmatuks tunnistamist. Ameti taotlusest nähtub, et kõnealune linnavara on muutunud kõlbmatuks avaliku kasutamise, linna valitsemise ja tulu saamise otstarbeks, mistõttu palub Amet tunnistada linnavara kõlbmatuks ja anda volitus selle mahakandmiseks ja hävitamiseks. Tänase seisuga on vara demonteeritud.
Vastavalt VA Systems OÜ 20.06.2014 ekspertiisiaktile on objekti “Pulmapuu” videokaamera JVC TK-C1460BE ja kogu videovalvesüsteem kasutuskõlbmatud.

Narva Linnavalitsuse linnavarakomisjoni 02.07.2014 koosolekul (protokoll nr 7) otsustati:

1.   Rahuldada Narva Linna Arenduse ja Ökonoomika Ameti taotlus.

2.  Narva Linna Arenduse ja Ökonoomika Ametil kanda nimetatud linnavara maha vastavalt Narva Linnavalitsuse 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korrale”.

Eeltoodust tulenevalt on vaja tunnistada eelnimetatud linnavara kõlbmatuks ja anda volitus selle mahakandmiseks ja hävitamiseks.

2. Õiguslikud  alused

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” (edaspidi: Kord) § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. 

2.3. Tulenevalt Korra §-st 14 Narva Linnavalitsus otsustab järgmise vara kõlbmatuks  tunnistamise, mahakandmise ja hävitamise:

1) maatüki oluliseks osaks oleva ehitis (hoone ja/või rajatis) või selle osa; 

2) vallasasi, mis on raamatupidamisseaduse kohaselt käsitletav põhivarana ja mille bilansiline  maksumus on üle  1920 euro; 

3) vallasasi, mis on kantud või kuulub kandmisele  linnavara registrisse ja mille bilansiline 

maksumus on üle  1920 euro; 

4) linnaregistrisse kandmisele mittekuuluvat käibevara, mille bilansiline maksumus on üle  1920 euro.

2.4. Korra § 15 kohaselt, kui otsus linnavara kõlbmatuks tunnistamise, mahakandmise ja hävitamise kohta võtab vastu Narva linnavalitsus, siis see otsus vormistatakse  linnavalitsuse  korraldusega. 

2.5. Korra § 16 kohaselt otsus linnavara kõlbmatuks tunnistamise, mahakandmise ja hävitamise kohta peab sisaldama: 

1) linnavara kõlbamatuks tunnistamise taotlusega nõustumist või mittenõustumist; 

2) linnavara kõlbamatuks tunnistamise taotlusega nõustumisel linnavara kõlbmatuks tunnistamise otsust ja volitamist vara bilansist mahakandmiseks ja hävitamiseks; 

3) linnavara kõlbamatuks tunnistamise taotlusega mittenõustumisel põhjendust, mille alusel on keeldutud selle taotluse rahuldamisest; 

3. Otsus
3.1. Nõustuda Narva  Linna Arenduse ja Ökonoomika Ameti taotlusega linnavara kõlbmatuks tunnistamise kohta ning tunnistada kõlbmatuks Ameti bilansis olev linnavara: 

· Videovalvesüsteem objektil “Pulmapuu”, Narva Lossiaed, Peterburi mnt 2,  inventari number 155400, soetamiskuupäev 26.09.2008.a, bilansilise maksumusega 2 923,91 eurot, kulum 100%.

3.2. Anda Narva Linna Arenduse ja Ökonoomika Ameti  raamatupidamise- ja finantsteenistusele volitus korralduse punktis 3.1 nimetatud linnavara mahakandmiseks ja hävitamiseks.
4. Rakendussätted
4.1.Korraldus jõustub seadusega sätestatud korras.

4.2.Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

